琴日放工同朋友終於去左試依間‘MAMADAY’! 個名雖然叫麻麻地 但食落一啲都路麻麻地 睇得出依間舖頭由裝修到餐牌設計都好有心思  啲餐名真係好鬼搞笑 睇menu一路睇一路笑!   1️⃣唔好抱咁大期望蒲燒鰻魚飯 加左28蚊升級左做原條鰻魚 一上菜個時真係嘩左聲 條鰻魚大到就黎包住左個蛋包飯 鰻魚夠哂肥美 可以大大啖鰻魚細啖飯咁食都仲得 而佢啲飯都好香麻油味 幾特別   2️⃣炒你魷魚墨汁蝦籽面 最後轉左做軟殼蟹 佢啲野食全部都勁ig-able 港女底既我忍唔住影左再食 啲面煮得好爽口 加埋啲墨汁食到成個口都黑哂 但啲汁濃味到我已經食唔出原來佢係蝦籽面啦 軟殻蟹好脆身 唔錯唔錯   3️⃣普通到無得再普通既魷魚圈 雖然佢同我哋平時出去食嘅魷魚圈真係冇咩分別 但佢勝左大大份 而且炸到好鬆脆 熱辣辣咁食已經好正   再加埋沙冰野飲大滿足 銅鑼灣黎講價錢算係非常之合理 會再黎幫襯!